# The Hobbit (sonerezh orin)

The Hobbit : An Unexpected Journey (Original Motion Picture Soundtrack) ha The Hobbit: The desolation of Smaug (Original Motion Picture Soundtrack) zo daou CD doubl enne sonerezh orin filmoù The Hobbit : An Unexpected Journey ha The Hobbit: The desolation of Smaug. Savet int bet gant Howard Shore en deus savet ivez sonerezh saga The Lord of the rings. Kavout a reer ar CDoù en un embannadur eeun hag en un embannadur ispisial (ennañ pennadoù sonerezh ouzhpenn ar pezh a gaver en embannadur all).

## The Hobbit : An Unexpected Journey

The Hobbit: An Unexpected Journey ("An Hobbit: ur veaj dic'hortoz" e brezhoneg) zo un albom gant sonerezh orin ar film The Hobbit: An Unexpected Journey. ouzhpenn div eurvezh sonerezh enno ha notennoù gant Doug Adams. Kinniget eo ar musik, dre vras, evel m'emañ er film hag er memes urzh, met pezhioù sonerezh zo a zo bet adaozet da wellaat ar selaouadenn hag evit tostaat eus ar pezh a vefe klevet en ur sonadeg. Diglok eo an enrolladenn neoazh, Dreist-holl abalamour da sonerezh all implijet e lodennoù eus ar film. Kemmoù zo zoken etre an embannadur eeun hag an embannadur ispisial eus ar sonerezh, gant pennadoù sonerezh a glever en embannadur standard ha lod all er furm astennet hepken
Embannet e oa an albom evit An Unexpected Journey d'an 11 a viz Kerzu 2012, en embannadur standard hag en hini ispisial war un dro, gant pe a zaou CD. "The Geeks of Doom" a zisklêrias e oa bet adimplijet gant Shore, enrollet gantañ ar sonerezh en Abbey Road Studios hag en AIR Lyndhurst e Londrez, lod temoù e sonerezh evit The Lord of the Rings. Implijout a ra an temoù-se da gregiñ avat evit stagañ goude gant ur sonerezh disheñvel a-grenn hag a zeu da vezañ war un dro teñval ha gwellwelus, feal da vennozhioù Jackson ha Tolkien".
Sonet eo titloù ar film gant al London Philharmonic orchestra, London Voices ha laz-kanañ paotred Tiffin, hag ivez gant unsonerien hag unkanerien, o anv Clara Sanabras, Richard Armitage, ha Neil Finn.

## The Hobbit: The desolation of Smaug

The Hobbit: The desolation of Smaug ("An Hobbit: Dismantr Smaug" e brezhoneg) zo un albom gant sonerezh orin ar film The Hobbit: The desolation of Smaug.

## The Hobbit: The Battle of the Five Armies

An albom evit The Battle of the Five Armies zo deuet er-maez d'an 8 a viz Kerzu 2014 koulz en ambannadur eeun hag en hini ispisial. Sonet e oa gant an New Zealand Symphony Orchestra ha Wellington University Gamelan Orchestra evel evit The Desolation of Smaug. ar Soprano Grace Davidson a gane ar pozioù. Billy Boyd, hag a c'hoarie Peregrin Took e The Lord of the Rings, en deus savet hag enrollet ar son "The Last Goodbye.

## Notennoù

* ↑ Vlassoff, Nadya. "The Hobbit Soundtrack Cover Art and Track Details Revealed".
* ↑ Burger, David (1 November 2012). ""The Hobbit: An Unexpected Journey" soundtrack will be released at all retailers on December 11".
* ↑ Watercutter, Angela (26 November 2012). "Peter Jackson Races to Complete The Hobbit in Time for Premiere". Wired. Retrieved 28 November 2012.
* ↑ "Howard Shore's 'The Hobbit: An Unexpected Journey' Score Streaming For Free" (13 November 2012).
* ↑ EXCLUSIVE: recording has begun on the score of The Hobbit: The Battle of the Five Armies | Hobbit Movie News and Rumors (16 September 2014).